Ryan Cochran-Siegle

**Ryan Cochran-Siegle** (født 1992) er en amerikansk alpinist. Han vant utfor og kombinasjonen under junior-VM i alpint 2012, han ble USA-mester i super-G i 2017, og fikk sin første verdenscupseier i desember 2020, da han vant super-G i Bormio i Italia.

## Idrettskarriere
### Sesongene 2007–2010
Cochran-Siegle deltok i sitt første FIS-renn i desember 2007, da han kom på 50.-plass i slalåm i Sugarloaf i USA. Han deltok i junior-USA-mesterskapet i alpint 2008, og kom der på sjetteplass i slalåm, 27.-plass i utfor og 31.-plass i storslalåm. I desember 2008 fikk han sin første pallplassering i et FIS-renn, med en tredjeplass i slalåm i Attitash, og i januar 2009 vant han sitt første FIS-renn, da han vant storslalåm i Sugerloaf. Under junior-USA-mesterskapet i alpint 2009 kom han på åttendeplass i storslalåm og 44.-plass i super-G.

Han deltok i sitt første renn i kontinentalcupen Nor-Am Cup i alpint i januar 2010, der han kom på 36.-plass i slalåm, og med en 22.-plass som beste enkeltresultat i Nor-Am Cup i alpint 2009/10 endte han på 121.-plass med 17 poeng. I mars 2010 deltok han i USA-mesterskapet i alpint 2010, og kom der på sjetteplass i super-G, 32.-plass i storslalåm og 37.-plass i slalåm.

### Sesongen 2010/11
Han vant fire super-G-renn under Nor-Am Cup i alpint 2010/11, og vant med det super-G i Nor-Am Cup denne sesongen. Han endte på andreplass i kombinasjonen, og kom på tredjeplass i Nor-Am Cup total med 845 poeng. Han deltok i junior-VM i alpint 2011, og kom der på 11.-plass i super-G, 12.-plass i kombinasjonen, 13.-plass i storslalåm, 33.-plass i utfor og 35.-plass i slalåm. Under USA-mesterskapet i alpint 2011 del 1 i februar kom han på 19.-plass i utfor, og i USA-mesterskapet del 2 i mars fikk han bronse i super-G, og han kom på niendeplass i storslalåm.

### Sesongen 2011/12
I august 2011 deltok han i to renn i Australia/New Zealand Cup i alpint, der han fikk en sjuendeplass i storslalåm som beste resultat. Han debuterte i verdenscupen i alpint den 26. november 2011 i Lake Louise, men fullførte ikke utforrennet, men dagen etter kjørte han ned til 31.-plass i super-G. Han fikk til sammen 7 verdenscuppoeng i Verdenscupen i alpint 2011/12, som holdt til 131 i verdenscupen totalt og 53.-plass i super-G-cupen.

I januar deltok han i flere renn i Europacupen i alpint, der han fikk to tiendeplasser og en 18.-plass som beste resultat. Han kom på 88.-plass totalt i Europacupen i alpint 2011/12, med 82 poeng. Han deltok i USA-mesterskapet i alpint 2012, og kom der på fjerdeplass i utfor, femteplass i super-G og tiendeplass i slalåm. Han deltok også i junior-VM i alpint 2012, der han vant utfor og kombinasjonen, og han kom på tiendeplass i slalåm og 28.-plass i storslalåm.

I Nor-Am Cup i alpint 2011/12 vant han tre renn i super-G og ett i utfor, og fikk til sammen sju pallplasseringer, og endte med det på andreplass i sammenlagtcupen, bak Erik Read fra Canada. Han vant super-G-cupen og utforcupen.

### Sesongen 2012/13
I Verdenscupen i alpint 2012/13 fikk han en 14.-plass i utfor som beste resultat. Han kom på 106.-plass totalt, med 23 poeng, og kom på 27.-plass i kombinasjonscupen. I Nor-Am Cup i alpint 2012/13 fikk han to fjerdeplasser som beste resultat, og kom på 34.-plass totalt med 180 poeng.

Igjen deltok han i flere renn i Europacupen i alpint 2012/13, og endte på 101.-plass totalt med 79 poeng. Han kom på sjuendeplass i utfor under USA-mesterskapet i alpint 2013, som ble arrangert i desember 2012, og under VM i alpint 2013 kom han på 15.-plass i super-G, men fullførte ikke kombinasjonen. Han skadet det fremre korsbåndet (ACL) og det mediale leddbåndet (MCL) under utfordelen av kombinasjonen.

### Sesongen 2013/14
Cochran-Siegle kom på sjetteplass i utfor og superkombinasjonen under USA-mesterskapet i alpint 2014. Han fikk to førsteplasser i storslalåm og til sammen sju pallplasser under Nor-AM Cup i alpint 2013/14, og vant Nor-Am Cup sammenlagt med 989 poeng, foran hhv. Dustin Cook og Tyler Werry, begge fra Canada. I Europacupen i alpint 2013/14 kom han på 112.-plass med 63 poeng, og han kom på 22.-plass i kombinasjonen sammenlagt.

### Sesongen 2014/15
Han valgte å stå over denne sesongen, for å trene seg opp etter en transplantasjon av den laterale menisken og leddbrusk i kneet.

### Sesongen 2015/16
Han sesongdebuterte i slutten av november 2015 i Nor-Am Cup i alpint 2015/16, med en 29.-plass, og deltok i flere renn i Nor-Am Cup fram mot jul, med en tredjeplass i storslalåm som beste enkeltresultat. Han fikk også en andreplass i storslalåm i et Nor-Am Cup-renn i mars, og endte på åttendeplass totalt med 403 poeng. Han kom på 106.-plass i Europacupen i alpint 2015/16, med 58 poeng.

Under det østerrikske juniormesterskapet i alpint 2016 kjørte han inn til andreplass i kombinasjonen, bak Thomas Hettegger, og under USA-mesterskapet i alpint 2016 kom han på andreplass i super-G og storslalåm, og han kom på fjerdeplass i kombinasjonen.

### Sesongen 2016/17
I august 2016 deltok han i to storslalåmrenn i Australia/New Zealand Cup i alpint, der han fikk en sjetteplass og en 16.-plass. Han deltok i flere renn i Verdenscupen i alpint 2016/17, med to tiendeplasser som beste enkeltresultat, og han kom på 83.-plass i verdenscupen totalt, og han kom på 20.-plass i kombinasjonscupen. I Nor-Am Cup i alpint 2016/17 endte han på 27.-plass totalt, med 266 poeng.

Han deltok i VM i alpint 2017, og kom der på 28.-plass i super-G, 19.-plass i kombinasjonen og 25.-plass i storslalåm. Den 25. mars 2017 vant han super-G under USA-mesterskapet i alpint 2017.

### Sesongen 2017/18
Han representerte USA under Vinter-OL 2018 i Pyeongchang, hvor han ble nummer 11 i storslalåm, 14 i super-G og 23 i utfor. Under USA-mesterskapet i alpint 2018 vant han super-G og kombinasjonen. Hans beste enkeltplassering i Verdenscupen i alpint 2017/18 var en tiendeplass i storslalåm, og han endte på 75.-plass totalt med 67 poeng. I Nor-Am Cup i alpint 2017/18 kom han på 27.-plass med 231 poeng.

### Sesongen 2018/19
VM i alpint 2019 ble arrangert i Åre, og Cochran-Siegle kom der på ellevteplass i super-G, 12.-plass i utfor, 18.-plass i kombinasjonen og 21.-plass i storslalåm. Han vant storslalåm under USA-mesterskapet i alpint 2019, foran Brian McLaughlin og Tommy Ford. Han kom på 53.-plass i Verdenscupen i alpint 2018/19, med 145 poeng, og han kom på 26.-plass i Nor-Am Cup i alpint 2018/19, med 289 poeng.

### Sesongen 2019/20
Hans beste plassering i Verdenscupen i alpint 2019/20 ble en femteplass i kombinasjonen i Bornio i desember 2019, og han kom på 20.-plass i verdenscupen totalt, med 375 poeng.

### Sesongen 2020/21
I november 2020 fikk han sølv i storslalåm under USA-mesterskapet i alpint 2020, som var utsatt fra mars grunnet koronaviruspandemien. River Radamus vant denne øvelsen. Han kom på fjerdeplass i utfor, og fikk bronse i super-G. Den 19. desember 2020 kom han på andreplass i utfor i Verdenscupen i alpint 2020/21, og 29. desember vant han super-G i verdenscuprennet i Bormio. Dette var hans første verdenscupseier, og var også USAs første verdenscupseier på herresiden siden 2006.

### Sesongen 2021/22
Cochran-Siegle tok sølv i super-G under OL 2022 i Beijing.

## Resultatoversikt
### Vinter-OL
* Pyeongchang 2018: 12.-plass i storslalåm, 14.-plass i Super-G, 23.-plass i utfor

### VM i alpint
* Schladming 2013: 15.-plass i Super-G
* St. Moritz 2017: 19.-plass i kombinasjonen, 25.-plass i storslalåm, 28.-plass i Super-G
* Åre 2019: 11.-plass i Super-G, 12.-plass i utfor, 18.-plass i kombinasjon, 21.-plass i storslalåm

### Verdenscupen i alpint
#### Verdenscupseire
* 2 pallplasser, hvorav 1 seier:

#### Verdenscupresultater

### Nor-Am Cup
* Sesongen 2010/11: 3.-plass sammenlagt, 1.-plass Super-G, 2.-plass kombinasjon
* Sesongen 2011/12: 2.-plass sammenlagt, 1.-plass utfor, 1.-plass Super-G, 10.-plass slalåm
* Sesongen 2013/14: 1.-plass sammenlagt, 2.-plass utfor, 3.-plass storslalåm, 3.-plass Super-G, 5.-plass kombinasjon
* Sesongen 2015/16: 8.-plass sammenlagt, 6.-plass storslalåm, 9.-plass Super-G
* Sesongen 2018/19: 5.-plass utfor, 9.-plass Super-G
* 27 pallplasser, hvorav 12 seire:

### Junior-VM i alpint
* Crans-Montana 2011: 11.-plass i Super-G, 12.-plass i kombinasjon, 13.-plass i storslalåm, 33.-plass i utfor, 35.-plass i slalåm
* Roccaraso 2012: 1.-plass i utfor, 1.-plass i kombinasjon, 10.-plass i slalåm, 28.-plass i storslalåm

### Andre resultater
* 1 USA-mesterskapstittel: Super-G 2017
* 1 junior-mesterskapstittel: Super-G 2010
* 13 seire i FIS-renn (pr 2020)

## Referanser


## Eksterne lenker
*